Как да направим BOOT CD с поддръжка на DOS.

Тук е кратко описание на правенето на CD с данни, което да е BOOT и да поддържа в DOS всичко необходимо за работа или при „спасителна операция”.

Какво е необходимо :

- наличие на Boot дискета или файл с нейно копие. Обикновено за такива цели се ползва Boot дискетата от Windows 98 или някаква подобна компилация. Тук в този файл BootIMG.zip , единия от файловете е копието на такава компилация, която поддържа CD, дълги имена на файловете, програма само за четене на NTFS, редактори, командер с поддръжка на дълги имена, SMARTDRV – почти всичко, което може да потрябва. Във файла има копие на BOOT за правене на BootXP диск и Boot за XP с използване на Win Iso, Ultra Iso или подобна програма, поддържаща работата на .ISO формат.

- наличие на програма за запис.

Този пример е за правене на такива CD-та с един от най-широко използвани продукти за запис – Nero Burning Rom.

Ето как протича тази задача с картинки и описание. При влизане в Nero, от менюто за избор на стандарти за запис, се избира CD-ROM (Boot). Появава се следния екран:

Както се вижда, програмата в Boot раздела за настройките, предлага две възможности – Boot да се прочете от флопи, или от Image file – от съществуващ файл. Има и дипълнителни възможности, но докато не бъде избрана опцията Enable expert settings, подробностите за детайлите в тази секция не се виждат.

Ако има налична подготвена дискета, се продължава нататък, с избора на Bootable logical drive (добре е в този момент дискетата да е поставена вече в устройството).

Ако ще се ползва файл, избира се опцията Image file се продължава със следващия екран (примерите са дадени с файла който съм подготвил и е в линка, посочен по-горе).Автоматично се „отмята” и Enable expert settings:

Тук с Browse трябва да се посочи директорията и файла, от който ще се вземе BOOT частта.

От Look in: се избира съответната папка, където предварително е поставен файла, а след като се избере и посочи с мишката, файла се изписва сам въс File name. Ако файла не е с разширение .IMA, от менюто Files of type трябва да е избрано All.

След като всичко е избрано правилно и потвърдено, отново се връща предишмния екран, но вече с правилно попълнено поле Image file. Могат да се правят гопълнителни настройки от expert settings, но в този случай, трябва настройките да са като показаните тук:

Това е „специалната BOOT подготовка”. Нататък всичко протича като при запис на данни:

В дясно се появяват устройствата и папките от които ще се четат данните. Маркират се необходините. Изтеглят се в левия панел, където условно се намира записващото устройство. Получава се нещо подобно:

Тук трябва да се следи маркера (най-долу при скалата с MB) да не надхвърля максималния обем. При надхвърляне десния му край сменя цвета си в червено. Могат да се променят и други параметри, относно формата на файловата структора, името на диска и др.

След тези настройки, всичко е готово за запис. Ако се ползва флопи за източник, при стартиране на записа програмата първо изчита необходимото от там, след което продължава по стандартния начин.

Крайния резулта е следния – когато се запише този диск и от Bios на даден компютър е оказано при зареждане първо да зарежда CD, от него се стартира автоматично това, което е сложено като източник на Boot. Автоматично Boot устройството става А: (флопи дисковото устройствао става B:), твърдите дискове със съответната буква и CD устройствата – накрая. Ако източника е оригиналната дискета от Windows 98, тогава се появява още едно устройство – виртуален диск.