Видеофайлове от различни видове, към DVD, VCD, SVCD с менюта,

бутони за избор посредством Nero Vision Express

С Nero Vision Express могат да се обработват видеофайлове от различни стандарти и да се записват в напълно готов вид за гледане както на компютърен, така и на битов видеоплеър. Краиния стандарт може да бъде DVD, SVCD или VCD.

Файловете които ще се обработват, трябва да са предварително подготвени, ако съдържат субтитри. Програмата няма възможност за интегрирането им. Според мен лично е по-подходяща за обработка на файлове, свалени от видеокамера или друго устройство, които да бъдат обработени, да се направят в един общ проект. Самата програма е предвидена да сваля и директно от такива устройства (Capture).

Общия изглед е типичния за продуктите на Ahead. При първоначалното стартиране, трябва да се избере изходния формат на проекта, който ще се прави. Няма деклариран брой на видеофайловете, които може да съдържа проекта. Менюто показва Make DVD при наличие на DVD записващо устройство.

След избора, се влиза в първото основно меню. От него се избират източниците за обработка на данни.

Показаното на долната картинка е Capture менюто. Тази функция работи само при наличие на устройство за сваляне на видеоинформация, като използва драйверите и възможностите на самото устройство. Не винаги сработването е успешно, което не означава, че свален файл с друга по-подходяща програма от това устройство, няма да бъде обработен успешно.

А тук е показана функцията Add Video Files. Тя съдържа традиционните опции за избор на папка и файл за обработка.

При зареждане на всеки файл, той бива прочетен детайлно и проверен за грешки. Времето, което отнема тази операция е различно, в зависимост от големината на файла, формата в който е и от бързодействието на компютъра.

Веднъж проверен файл, не се проверява толкова детайлно при повторно зареждане. Това е много важно, тъй като ако даден файл ще бъде разделян на няколко части, то той трябва да бъде зареждан в проекта толкова пъти, колкото са частите. Про всяко зареждане се определя от кой до кой кадър да бъде дадената част. Това че е „зареден” няколко пъти в програмата е условно и по никакъв начин не влияе на обработката.

След успешна проверка на файла, той бива добавен в проекта. Това става със всеки файл, като се добавя след предишния. Последователността може да бъде променяна. Като етикет по подразбиране се появява първия цял кадър от файла. Това след това може да бъде променяно.

На най-долния ред се появяват няколко бутона във всичките фази на обработка. More>> дава достъп до много важни за проекта опции, като например дали проекта да съдържа или не менюта и бутони (Create menu on disk, на долната картинка).

Ето как всеки файл може да бъде «обработван» поотделно. Могат да бъдат премахвани дадени части, като се слага маркер за начало и край. Останалата между маркерите част ще се използва в проекта. Обработката е условна и не влияе на файловете, а само за вида на крайния проект. Самите източници (заредени файлове) остават непроменени. Начина на работа е индивидуален, поради което няма да се спирам подробно. Всеки си има свой стил и идеи за проектите.

Тук е важно да се следи скалата, показваща големината на крайния проект. Когато бъдат заредени всичките файлове, е възможно да надхвърлят максималния капацитет за запис (зависи от това какво и на какво ще се записва, избрано в началото на проекта). След крайната обработка на файловете, маркера на скалата не бива да надхвърля максималния избран капацитет. Ако е така и файловете трябва да останат в този вид, трябва да се променят параметрите за крайния запис (най-вече Bit Rate). С промяната на този параметър може да се направи така, че записа да стане, влошавайки качеството.

След като всички части са обработени, с Next се преминава към следващия етап – обработката на менюто и бутоните, текстовете и фона.

Тук отново всеки проявява личните си умения. За всяка от възможностите има автоматично отварящи се прозорци за попълване към всяка от функциите на менюто от дясно. Картинката от бутона за избор лесно може да бъде заменена с кадър от дадения файл, като за целта се кликне двукратно върху дадения бутон и с плъзгача се подбере кадър. В Text може да бъде зададено име:

След обработка на менюто, проекта може да бъде прегледан. Това е готова симулация на окончателния вид. Ако не е предвидено в проекта да има меню, тук направо стартира гледането на файловете.

Преди да се пристъпи към запис, има възможност за преглед и промяна на детайлите за записа. Преглед на текущите настройки се прави, като се избере Details<<. Те се появяват в процореца под бутона.

Промяна на опциите за запис може да се направи от менюто, появяващо се след избор на More и избор на Video Options. По-нагоре споменах за ефект, който може да се постигне с промяната н а Bit Rate.

След избора, започва обработката на вски файл поотделно и записа му на диск (ако от опциите не е избран запис във файл). Времетраенето е различно, в зависимост от файла, бързидействието на компютъра и скоростта, с която се извършва записа. При по-слеби компютри е възможно да отнеме много дълго време за обработката. Предвидени са възможности за изключване на компютъра след приключване и минимизитене в Tray.

Автор: pgm