Последна промяна: 01 Януари 2006 г. .
Противно на някои мнения и нсталацията на Windows е възможна и без бутибъл CD , ще разгледаме това по-надолу. Преди да инсталирате Windows обаче ви съветвам да си направите Partitions (партишъни, дялове) . Защо и как да си разделим хард диска “на части”? От време на време се налага да инсталирате наново Windows по някаква причина , например – вирус е поразил операционната система , качили сте си калпав драйвър за видеокартата и windows изобщо не стартира , качвали сте и сте махали много програми (и codecs)и в крайна сметка всичко се е омацало прекалено. Ако диска ви е разделен на части , примерно C: и D: , можете да си държите документите и всичко , което считате за важно на дял D: а в С: да държите операционната си система и програмите .В случай че решите да форматирате С: и да качвате наново windows , всичко което се намира там ще изчезне.Затова е добре диска ви да е разделен на 2 или повече части..Включително можете във втората част да си държите копие от диска с windows и когато решите да инсталирате няма да имате проблем, даже и да не разполагате в момента със CD-ROM .Втората част ще ви свърши много добра работа и ако решите да полвате програми от сорта на Norton Ghost. Ta как може да бъде разделен един диск на части? Има доста програми за тая цел , обикновено на сайта на производителя на диска има такъв софтуер , можете да си го дръпнете и да си направите с него boot-дискета (понякога са 2) . Можете да сложите boot CD с Windows , преди да започне инсталацията ще се появи надпис който ви предлага такива екстри. Аз ще ви разкажа добрия стар начин с boot дискета за win 98. Слагате дискетата във флопито , рестартирате .Вариантите са два : 1.Компютъра зарежда от дискетата . 2.Компютъра не зарежда от дискетата .Ако не зарежда значи в BIOS е указано да зарежда от друго място.Рестартирате отново и започвате да натискате del (delete) ( за марковите компютри escape) и влизате в BIOS .Със стрелките нагоре/надолу се разхождате по екрана докато стигнете до Аdvansed Setup ( или BIOS Feature Setup , или подобен надпис ) и натискате ENTER. Eдин от всичките редове трябва да е 1st Boot Device , слизате на него и натискате PgUp или PgDn докато се покаже надпис Floppy.Натискате Escape , после f10 и Enter.Koмпютъра вече трябва да зареди от дискетата. След като зареди от дискетата , пред вас ще се появят на черен екран три реда , ако не натискате нищо ще се зареди първата възможност – т.е. поддръжка на CD-ROM което в началото не е необходимо но и не е грешка (ако слезете на втория ред ще зареди малко по-бързо ). Когато на екрана се появи А:\_ , вие пишете fdisk и натискате Enter. Тука излиза един дълъг надпис , който ви разказва че вашия диск е по-голям от 512МВ и дрън-дрън-дрън , натискате Y и Enter. Тука можете да избирате между 4 възможности : 1.Create DOS partition or Logical DOS drive 2.Set active partition 3.Delete partition or Logical DOS drive 4.Display partition information Ако натиснете 4 ще ви покаже какви partitions има създадени ( в момента изхождаме от идеята че няма никакви ) За да направите partitions натиснете 1 , ще се покажат следните надписи : 1.Create Primary DOS partition 2.Create Extended DOS partition 3.Create Logical DOS drive(s) in the Extended DOS partition. Забележете че можете да създадете един primary partition и един extended , а в тях можете да слагате логически дялове. Натискате 1 и указвате размера в мегабайти или в проценти .Според мене 5 гигабайта ( малко над 5 000 МВ ) са достатъчни за този дял , според други 1,5 GB стигат , трети сигурно мислят по друг начин.Избирате си размер и пишете цифрата. След като създадете primary partition , стигате пак до същото място и натискате 2 -Create Extended DOS partition .Тука компютъра ще ви покаже колко място на диска е останало и дали искате цялото да направите на Extended DOS , избирате Y. Aко искате може веднага след създаването на втория дял в него да сложите логически дялове , ако не – това може да стане много лесно и после , след инсталацията на Windows .В случай че искате веднага да направите логическите дялове стигате пак до същото място и натискате 3 - Create Logical DOS drive(s) in the Extended DOS partition.Пак ще има въпрос колко място да заема логическия дял – цялото или не , указвате в МВ или в проценти ако искате дяла да е повече от един . Рестартирате с ctrl + alt +del Стигате до set active partition и избирате C: Внимание ! Дяловете , форматирани под NTFS няма да се виждат от бутващата дискета за 98 и първия дял под FAT32 ще се покаже като C: и може докато си мислите че форматирате С: всъщност да форматирате друг дял с важна за вас информация. Може още сега да форматирате създадените дялове , може при инсталацията на windows да форматирате дял С: , в който ще бъде windows-a .Форматирането става с командата foramat C:, format D: и т.н – в зависимост от дяла, но имайте впредвид че формата ще бъде FAT32.Много се изписа за FAT32 vs NTFS ,няма да коментирам тука на кое какво му е по-доброто. Която и от възможностите да изберете нататък стъпките са следните: Рестартирате , изчаквате да се зареди докрай без да пипате , т.е. да зареди и драйвъри за CD-ROM .После пишете smartdrv .Слагате диска с windowsa .Ако диска е бутибъл - инсталацията тръгва самичка .Ако не е - трябва да търсите файла winnt от който тръгва инсталацията. Тука ще ви се наложи да изредите наум първите букви от англисйката азбука .Трябва да добавите две букви към дяловете на диска ,примерно имате дялове C: , D: , E:, значи CD-то с windowsa ще бъде G: понеже временно се създава един виртуален дял в който се разархивирват файловете от boot-дискетата и той в посочения пример заема буквата F: Получава се следното : В директория I386 на G: се намира файла winnt от който тръгва инсталацията . За да стигнете до него използвайте командата cd – с нея се сменят директориите под ДОС. Пишете : G: Cd I386 Winnt И инсталацията тръгва . След като се инсталира Windows-а можете да форматирате , триете и създавате логически дялове .Това става от Control Panel -> Administrative Tools->Computer Management ->Disk Management. Ако имате I386 някъде по хард диска и искате просто да форматирате С: за да качите наново windowsa , “на чисто” , няма да ви се налага да броите буквите , просто сменяте дяловете и директориите докато стигнете до winnt Вариантите при разделяне на диска на части са различни , зависи какъв софтуер ползвате. Не казвам че fdisk е най-добрия и най-бързия начин но пък е универсален . Сетих се да добавя нещо интересно - докато се въртят едни проценти старите таблици си стоят , даже и в последния момент , на 99% , да изкарате дискетата и да натиснете Ctrl+Alt+Del няма да има промяна и старата информация ще си остане. автор : barut
Copyleft 2004 by pgm & barut ;-)