...или защо не е задължително да сме с НТФС под ХР или 2000.
Ако не се занимавате сериозно с компютри и ако не сте наясно с какво точно ще ви улесни ползването на НТФС, изобщо не го слагайте. Ползвайте си ФАТ32.
С какво НТФС превъзхожда ФАТ32?
1. С надеждността на данните.
2. При НТФС един файл може да бъде голям колкото си искате.
3. Можете да укажете кой и с какви права може да ползва този дял от диска ви.
4. НТФС работи значително по-добре с дялове по-големи от 33 гигабайта.
5. Не се замотава самата файлова структура както при ФАТ32.
6. ... и т.н.
Ето затова още от едно време на сървърите слагаха Уиндос НТ с НТФС.
С какво от практическа гледна точка е по-добър ФАТ32?
1. Има ДОС и по тази причина много по-лесно могат да се чистят вирусите.
2. По-бърза е - това няма особено значение при новите силни компютри.
3. Под ДОС не се вижда НТФС-а и трябва да ползвате допълнителни програми.
4. ФАТ32 се конвертира към НТФС съвсем лесно, обратното е малко рисковано.
5. ... и т.н.
Ето затова още от едно време на потребителските машини слагаха ДОС и ФАТ (ФАТ32).
Ако ще си ползвате компютъра вкъщи и малкият ви 5-годишен брат не е хакерът на века, от практическа гледна точка е по-удобно да сте с ФАТ32. Поработете така и ако ви дотрябва НТФС, го конверитрайте, конвертирането на ФАТ32 към НТФС е много лесно, обратното крие някои рискове.
Забележка: Ако инсталирате ХР и с нейната инсталация правите ФАТ32, имайте предвид, че може да възникнат проблеми, защото ФАТ32 на ХР не е като съвсем обикновения ФАТ32 направен примерно с Фдиск. От друга страна ХР се инсталира и работи нормално и върху най-обикновен ФАТ32. Затова си направете ФАТ32 или с Фдиск или примерно с Партишън Меджик.
Добър вариант за експериментиране е да си направите ФАТ32, да инсталирате 2000 или ХР и да си направите имидж-файл примерно с Нортън гост (виж по-горе в темата). Нортон гост може от имидж-файла да се прехвърли на дяла на харддиска в каквато си искате файлова система. Тоест, след създаването на имидж-файла, можете да изтриете ФАТ32, да си направите НТФС, да ресторнете обратно от имидж-файла и да видите дали ви устройва (само при положение, че на компютъра ви няма и друга операционна система). И обратно, ако не ви хареса.
Друг вариант е операционната система да бъде под ФАТ32, а вашите данни, които са ви важни да са под НТФС. Примерно ако ще се занимавате с видео, ако ще обработвате големи масиви от данни или огромни файлове. И обратно - ако за вас е супер важно системата да ви е защитена, а пък документите ви не са толкова важни - НТФС за операционната система, ФАТ32 за данните.
Пример 1: Без да претендирам за професионализъм процедирах с 80 ГБ харддиск така:
1. Направих си първи дял ФАТ32 от 4 ГБ, форматирах си го с ДОС (за да си имам резерва за вируси и други ДОС програмки) и върху него качих Уиндоус 2000 Про.
2. Втори дял НТФС 62 ГБ за даунлоуд, работни файлове, документи, клипчета и т.н.
3. Трети дял ФАТ32 с най-необходимите инсталации и имидж-файл на първия дял (направен с нортън гост) за да не губя време с хиляди инсталационни ЦД-та.
4. Закачих си втори харддиск 40 ГБ с ФАТ32 - само за филми.
Пример 2: 2 диска по 120 ГБ
Първи диск 120 ГБ
1. Първи активен малък дял от 7 ГБ ФАТ 32 с ДОС, ДОС програми за достъп до НТФС и други малки инструменти драйвери и прочие (може и 98 за всеки случай да се качи).
2. Втори дял НТФС 10 ГБ ОС 2000.
3. Трети дял НТФС 80 ГБ работен НТФС.
4. Четвърти дял инсталации и имидж-файлове направени с Нортън Гост, по разбираеми причини на ФАТ32.
Втори диск 120 ГБ - цял НТФС, работен.
Като омажа на бърза ръка системата (инсталирам, деинсталирам, кракнати и недокракнати програми и игри) или пипна вирус, който не ми е особено познат (вместо да губя за него час, два, три... ден... писане по форуми, след това Ad-Aware, Spybot, Pest Patrol, PC Bug Doctor, Spy Remover, CWShredder, след това да изредя всевъзможни антивирусни програми и в крайна сметка да преинсталирам), за 3-4 минутки си връщам първия дял от имидж-файла и готово. Няма вирус, няма нищо. Просто си спестявате излишни нерви и време. Друг е въпросът ако ви човърка отвътре да се сборите с проблема - и на мен ми допада, но с нечий друг компютър.
Забележка: Никоя операционна система и никоя файлова система не гарантират 100% сигурност на важните файлове и документи. Периодичният запис на други носители е просто задължителен.
Успех!

author :kaspy допълнително по темата въпроси и отговори