# Конвертиране към AVI

И така, вече DVD-то е копирано и декодирано на твърдия диск, необходимия битрейт е вече пресметнат, и можем да преминем към същинската (и най-времеотнемащата) част - конвертиране на филма във файл AVI с DivX компресия. За целта ще използваме най-известната и с най-много възможности програма - FlasKMPEG (при демонстрациите ще използваме версията, оптимизирана за 3DNow!). Ще използваме версия 0.594, въпреки, че има 0.6 Preview. 0.6 все още не е достатъчно стабилна.

Първо трябва да отворим DVD-то. От менюто "File" избираме "Open DVD" ("Open File" ни позволява да отваряме MPEG-2 файлове, а нататък процесът е същия). Отиваме в директорията, където се намира декодираното DVD, и виждаме списък от IFO файлове. Те описват какво се съдържа във VOB файловете (където са същинските данни). На едно DVD обикновено има много VOB файлове и повече от един IFO файлове, описващи филма, менютата, допълнителните материали (ако има - филм за филма и т.н.). Обикновено VTS_01_0.IFO съдържа самия филм (разбира се, има и изключения).

Един IFO файл може да описва не само филма, а и специалните материали, или само тях. Филмът, както и специалните материали, могат да имат повече от един звукови потока (например на различни езици, или коментар към филма), както и субтитри на различни езици. Ето защо след като отворите файла, FlasKMPEG ще ви предложи да си изберете кой от материалите ще обработвате, с какъв звук, и с какви субтитри (материалът и звуковият поток по подразбиране са вече избрани от FlasKMPEG).

Субтитри не са избрани, и ви съветваме да не избирате - това би ги "вградило" в образа на AVI файла, който ще се получи, а това не е добре - освен, че не ви дава право на избор дали да ги има или не, на какъв език, с каква големина и т.н., те "гълтат" и от битрейта, т.е. могат да доведат до по-ниско качество на образа (а пък и самите букви са грозни, и не си струва да се прави така). Със субтитрите ще се занимаем по-сериозно по-нататък.

На screenshot-а по-горе се вижда, че FlasKMPEG показва до всеки материал и неговата продължителност (в случая - 2:24:40), което може да ни подскаже кой от материалите е филма. Ако не виждаме материал с достоверна продължителност, трябва да опитаме с друг IFO файл.

Когато вече сме избрали, натискаме "FlasK this DVD!", и отново се озоваваме в основния прозорец на FlasKMPEG. Трябва да сме сигурни, че в менюто Options / Select Output Format е избрано "AVI Output" (това е необходимо само първия път, когато стартираме програмата).

Следващото нещо, което трябва да направим, е да нагласим "Global Project Options", след което "Output Format Options" (добре е да е в този ред):