Последна промяна: 06 Ноември 2004 г.
Overclock FAQ
В: Кои процесори AMD се клокват най-добре?
О: Най-добре се клокват процесорите AMD Thoroughbred , в частност ревизия В .
В: Как е по-добре да се клоква процесора- по честотата на шината или по коефициента?
О: Клокване по честотата на шината е по-ефективно но е свързано с редица затруднения. Това е увеличаване на честотата на PCI/AGP. Не всички PCI устройства могат да работят на повишена честота .Клокването по коефициент пък не е толкова ефективно.
В: Каква е нормалната температура за AMD процесорите?
О: Работната температура е до 80 градуса , разумната - до 65.
В: Какво е това "мостчета"?
О: Това са "окъсявания" на подложката на подложката на процесора , от които се определят параметрите на процесора - честота FSB , коефициент , напрежение, възможност за работа в многопроцесорни конфигурации и т.н. Полезно е да се знаят ако например дънната платка не предлага възможност за промяната на някои от показателите.
В: Кои дънни платки могат да работят с Thoroughbred?
O: Всички с чипсет от КТ333 нагоре , и повечето от КТ266А.Все пак проверете на сайта на производителя на платката.
В: Вярно ли е че процесорите AMD имат повишени изисквания към захранването?
О: Да, както и всички мощни процесори - независимо от платформата! Препоръчително е да имате стабилно захранване от реномиран производител а не някое китайско със завишени характеристики.
В: Какъв трябва да е хубавия охладител?
О: С голям дебит на въздуха (високооборотен вентилатор) ,с масивен радиатор (желателно да е меден, с тънки ребра . Не си купувайте noname вентилатори - ще спестите малко но има вероятност да загубите много повече!
В: Как се разблокирва множителя на процесор AMD?
O: Окъсяват се всички двойки мостчета от групата L1.Процесорите с ядро Thoroughbred и множител под 12,5 не са блокирани поначало.
В: Дънната платка няма опция за промяна на Vcore. Може ли все пак да се промени с "мостчета"?
О: Да, може! Вижте точно как според конкретните модели на http://www.ocinside.de/go_e.html?/html/workshop/pinmod/amd_pinmod.html
В: Вярно ли е че има дънни платки които имат възможност да промеят коефициента и на заключени процесори?
О: Да , вярно е .Такива са някои от дъната на EPOX примерно.
В: Може ли Athlon XP да работи в многопроцесорна конфигурация?
О: Окъсява се последното мостче от групата L5.
В: Еднакви по номинал Athlon XP са с различни по цвят подложки.Това влияе ли на работата им след клокване?
О: Не
В: Външно по какво се различават Thoroughbred A от Thoroughbred B ?
О: Thoroughbred A в маркировката има буквата L , a Thoroughbred B - U
В: Кои дънни платки са най-подходящи за клокване?
О: Albatron, ABIT, EPOX, Soltek, MSI.
В: Има ли смисъл от двупроцесорна машина ?
О: Има ако ще се ползва за двупроцесорни приложения , за игри няма да има разлика в производителността.
В: Вентилатора много шуми , температурата обаче е в нормите .Може ли да се намали шума?
О: Най-лесно е да се сложи в захранващата верига на вентилатора потенциометър или да се купи (изработи) регулатор на напрежението , който да го смъкне от 12 на 7 волта.
В: Коя термопаста е най-добра?
О: За съвременните процесори няма значение каква паста ще ползвате.
В: По какво се отличават Palomino от Thoroughbred и от Barton? Всичките имат еднакво означение Athlon XP.
O: Palomino: шина 266 MHz, кеш L1 128KB, L2 256KB. Технология 0,18мкм, максимална честота 1733Mhz, VCore 1,75V. Множителя е блокиран.
Thoroughbred: шина 266 или 333Mhz, L1 128KB, L2 256KB. Технология 0,13мкм, максимална честота на ядрото 2250Mhz, VCore 1,5 или 1,6V. Множителя не е блокиран за процесори с ядро Thoroughbred с множител по-малко от 12.5.
Barton: шина 333 MHz, L1 128KB, L2 512KB. Технология 0,13мкм, VCore 1,6V.
В: Греенето мит ли е или реалност?
О: Тази слава Athlon получи абсолютно незаслужено . На практика п роцесорите Intel P4 с ядро Willamette грят не по-малко от AXP Palomino. Такава е ситуациятаи с Northwood и Thoroughbred.
В: Нужно ли е да се слага VIA 4in1 pack?
O: Да , и то непременно в следния ред :
1) VIA 4-in-1 Pack
2) Драйвер за RAID-контролера, ако го има
3) Драйвер за видеото
4) Драйвер за звука
5) Драйвера за USB-устройствата
6) Драйвери за други устройства.
Често проблемите с AMD се получават или заради липсата на тези драйвъри или заради неспазване на реда на инсталация им .Всичко това се отнася и за платформите на INTEL с такива чипсетове.
В: Какви чипсети поддържат FSB 333MHz?
О: VIA KT333, KT400, KT400A, NVIDIA nForce2 (той неофициално поддържа и FSB 400MHz)
В: Каква кутия трябва да се избира?
О: С хоризонтално разположено захранване , за да има, достатъчно място за охлаждането на процесора и нормална циркулация на въздуха. Захранването е желателно да е поне 300 вата.
В: Вярно ли е че има несъвместимост м/у чипсетовете VIA и някои устройства, например SB Live ?
О: Несъвместимости от този род имаше с чипсет KT133/A и AMD760, (по-точно с южния мост на VT82C686A/B. Но сега няма такива фалове :)
Обратно към главната страница copyleft ;) 2004 pgm & barut за контакти: pchelp@data.bg
Designed by icebreaker team