Как да настроим многоканалния звук на компютъра

Преди всичко искам да отбележа че МР3 и АС3 са съвсем различни неща , МР3 е компресия на стерео звук, демек 2 канала , когато слушате музика (или гледате филм с МР3 звук) на колони 5.1 двата канала пак си остават два , няма да станат пет , просто ще се чуват от 4 колони , от предна и задна лява ще чувате левия канал , от предна и задна дясна – десния канал. Принципите на компресия са описани на адрес http://pchelp.data.bg/Multimedia/multimedia.htm

Свързване на колоните .Ако на саунд картата имате само 3 изхода няма какво да умувате особено.

За карти с 5 изхода:

| Digital Out Jack - централна/субуофер Line Out Jack - предните колони Rear Out Jack - задните колони

Настройки

Control Panel->Sounds and Multimedia->Audio->Sound Playback->Advanced – избирате 5.1 , натискате Apply и ОК

Допълнително за Creative Sound Blaster

От Center Speaker Volume увеличавате/намаляте силата за централната колона (напомням че от нея се чува само когато имате многоканален звук ) , от Subwoofer Volume - силата за субуофера.

Bass Redirection - препоръчва се да сложите отметката тука , баса от всички канали ще се пренасочи към субуофера , останалите колони няма да се опитват да вадят бас и да "се дерат" .

Crossover Frequency - честотата от която надолу звука се насочва към събуофера , по мои наблюдения 150 Hz е добра стойност.

Някъде из менютата на саундкартата има опция за тест на колоните (за креатив се вижда на картинките горе ), след свързването им пуснете теста за да видите дали сте свързали правилно кабелите и всичко работи.

АС3 филтри

Имайте предвид че някои аудио филтри не поддържат многоканален звук ( или го поддържат неправилно ) , някои плеъри притежават собствени филтри ( например еквалайзери ) които също не поддържат/поддържат неправилно многоканален звук затова се пазете от codecpacks и по възможност изключвайте излишните филтри.

Един от филтрите които редовно правят проблеми е mmswitch , съветвам ви да го разкарате и да ползвате вместо него MPEG2 Splitter [mpg2splt.ax]. Освен това mpeg2 парсер поддържа превключване на езиковите пътечки самостоятелно (така ще спадне и натоварването на процесора)

AC3Filter ver 0.70b

Настройките на филтъра могат да се правят от Control panel ->AC3 Filter но е по-добре да ги правите от менютата на плеъра който ползвате - BSPlayer, Sasami, ZoomPlayer, LighAlloy, и т.н. Освен че ще можете веднага да чуете промените в звука ще можете и да видите и нивата на сигнала и настройките ще бъдат запомнени и използвани при следващо пускане на плеъра.

Не се препоръчва WMP версии 7, 8, 9

Main menu

От Output Speakers указвате броя на колоните ( в случая 3 предни , 2 задни и субуофер).Ако укажите режим SPDIF сигнала ще се предава директно(без измемения) на цифровия изход на картата и останалите настройки няма да действат

- Master - задавате желаното ниво на усилване на сигнала
- Gain - показва текущото ниво на сигнала
- LFE - нивото на канала за ниско честотни ефекти (да не се бърка със субуофера!)
- Voice - нивото на централната колона (откъдето се чуват гласовете )
- Surround - нивото на задните канали
- BSI Lock - установява нивото на стойността , указана в ac3-потока
- Normalize - нормализация

DRC Power определя доколко нивото на свиване на динамичния диапазон влияе на изходната мощност . При увеличаването му тихите звуци ще се подчертаят повече а силните ще се "засенчат".Нулева стойност на DRC Power означава нормален динамичен диапазон.

Preset- от file можете да записвате/отваряте готови настройки или да използвате някои от готовите :

- standart - стандартно
- loud - м аксимална мощност
- LFE boost - усилване на канал LFE (+10dB).

Ако запишете настройките си със същото име като филма при следващо пускане на филма настройките ще се заредят автоматично от филтъра.

Mixer

От тука се определя матрицата за миксиране по формулата S' = M S, където S = { L, C, R, SL, SR, LFE } - входния сигнал а S' = { L', C', R', SL', SR', SW' } - изходния..Казано по-елементарно миксираме канала в колонката в канала в реда с усилване , указано в клетката в която се пресичат. Ако искате да преместите левия канал в десния трябва да зададете стойност 1 в клетката в която се пресичат колонката L с реда . Можете да се възползвате от това и да преместите изцяло LFE в SW. LFE е канал за допълнителни мощни ефекти с много ниска честота - използва се в кината с големи , мощни говорители за допълнително подсилване на ефектите , при което стените се тресат , дамите припадат от ужас и т.н. Този канал даже и във филми с много ефекти може и да липсва .В домашни условия много рядко има възможност за възпроизвеждане на такива ефекти но субуоферите донякъде могат да "изкарат" мощен нискочестотен звук.

настройки

- Auto gain control -автоматично регулиране на усилването. Намаля текущото ниво на усилване за да не допусне препълване. Gain показва текущото ниво .При изключван на тази опция прекалено силния сигнал ще се изрязва което води до неприятни за слуха изкривявания. Ако е включен препълване няма да има заради намалянето на сигнала . Поведението на системата след препълване се определя от One-pass norm. Ако One-pass norm е изключен то текущия сигнал постепенно ще се върне до зададения Master . по тази причина не указвайте прекалено високи стойности за Master за да избегнете скокове в силата на звука. Ако One-pass norm е включен след препълване системата няма да се възстанови , като по този начин се намаля вероятността за следващи препълвания и след известно време (~10 минути) системата се установява на някакво средно ниво на усилване .Този режим за получаване на максимална мощност , нивото , указано от Master служи само за начална стойност и затова обикновено се слага на максимум.

- Auto matrix - няма нужда от коментар.

- Normalize marix - нормализация на матрицата с цел да се избегне препълване (сумата на изхода става <= 1) но възниква опасност от преразпределение на силата за различните канали затова в тоя случай не задавайте прекалено голяма стойност от Master .
- Expand stereo -работи само ако в АС3 потока по някаква причина липсват задните канали като отправя част от звуците от предните канали в задните , управлява се от нивото на Surround
- Voice control - работи само ако в АС3 потока липсва централния канал като целта е да се отделят гласовете от предните колони и да се изкарат в централната .Заедно с Expand stereo позволява да се разхвърли стерео сигнала на всички колонки .
- Bass redirection - описано по-горе , препоръчва се за системи със субуофер. Прехвърлянето става преди миксирането затова сигнала се изобразява като входящ LFE - въпреки че истинския LFE мълчи .

Equalizer

Няма да се занимавам с настройките на еквалайзера , сигурен съм че можете да си направите без никакви проблеми.

- Delay - включването на опцията позволява да зададете забавяне за каналите , дали и защо е нужно можете да прочетете в описанието за компресия с АС3

Две важни правила за настройки:
1.Ако не разбирате какво правите по-добре нищо не пипайте.
2. Ако все пак сте разбутали нещо и не знаете как да го оправите от Preset заредете standart

Ако не се чува никакъв бас проверете дали не сте указали субуофера да вади само канала LFE

По-подробно за настройките на АС3 филтъра можете да намерите в директорията на филтъра , обикновено това е C:\Program Files\AC3Filter .В същите файлове (*.html) има допълнителни линкове за даунлоуд на последната версия , описания , форуми , връзка с автора на филтъра и др.

copyleft barut ;)