Как да охладим по-добре системата си?

Съвременните компютърни конфигурации са наистина впечатляващи откъм производителност, но на каква цена? На цената на повече транзистори в процесорното ядро, следователно по-голяма консумирана енергия, което респективно води и до по-голямо топлоотделяне. Когато купуваме PC е добре да отделим повечко пари за процесорен охладител. Добре е и да се подбере кутия с конструкция за поставяне на допълнителни вентилатори, ако ще се слагат. Има и такива готови решения. Така системата става с пъти по-стабилна. ВНИМАНИЕ!!! При евентуално наличие на гаранционни лепенки на капака на кутията нарушаването на целостта им ще доведе до отпадане на гаранцията!

1. Избор на подходящ охладител

Тук се обръщам към хората които ще си купуват нова конфигурация. Има много и различни видове охладители и ще трябва да избирате според случая. От http://www.glacialtech.com.tw/ можете да си изберете подходящ охладител. Цените можете да проверите в ценовите листи на фирмите за компютърна техника.

SilentBreeze 462 III ще свърши чудесна работа на всичко притежатели на процесори AMD Athlon и Duron поради медният си корпус и ниското ниво на шум.

Evercool NW 7-715 – Въпреки по-високото си ниво на шум този охладител е добро решение за системи P 4.

2. Почистване на CPU радиатора и вентилатора

Няма да пропусна отново да спомена колко важен е този компонент и затова започвам първо с него. Това почистване ще помогне на хора с конфигурации над 4-5 месеца защото в кутиите се е събрал достатъчно прах. Ето и етапите:

1) Отстраняваме радиатора от CPU цокъла.

2) Отстраняваме вентилатора от радиатора като развинтим болтчетата.

3) Отделяме перката на вентилатора от корпуса. Това става чрез премахване на пластмасовата зегерка под лепенката. Ако нямата подходящи инструменти има и по-лесен начин. Нанасяте от смазката в долната част (където се вижда оста) и в това положение завъртете перката не повече от 20-тина пъти. Така смазката ще попадне вътре.

4) Следва самото почистване. По принцип най-много прах се наплъстява под перките, така че ги почистете добре.

5) След известно време работа прахта се смесва със смазката на оста на вентилатора. Това води до по-задруднено движение, следователно и по-малко обороти. Затова смазваме оста преди да сглобим вентилатора. Добре е това да се направи с машинно масло или грес.

6) Сега идва ред и на самия радиатор. Единственото нещо е да се почисти прахта заседнала между ребрата. Тя спира въздушния поток и намалява ефективността на охлаждането.

След извършването на горепосочените операции при мен температурата на CPU падна с 2 градуса и оборотите се вдигнаха с 300 rpm.

3. Разположение на допълнителните вентилатори в кутията

Има няколко варианта за разполагане на допълнителните вентилатори за изкарване на топлия въздух от кутията. Аз ще се спра на най-ефективния – един отпред на кутията (за вкарване на студен въздух) и един отзад (за изкарване на топлия въздух). По този начин се получава въздушен поток, който откарва топлия въздух от процесора и кутията навън. Добре е вентилаторите да са с потенциометър за регулиране на оборотите, за да можете да ги настройвате в зависимост от температурата.

Titan, TTC-SC02 5.25" Fan speed control panel w/ light for up to 3 fans - около $19

Надявам се да съм ви помогнал да свалите температурата в системата, и като цяло и да стане по-стабилна и устойчива.

Автор:didoriginal