Последна промяна: 09 Ноември 2004 г.
Програми за директен обмен на файлове Какво е BitTorrent BitTorrent представлява протокол за трансфер на файлове. По същество той е peer-to-peer (P 2 P), тъй като потребителите директно се свързват помежду си за качване и сваляне на файлове. Системата се поддържа от централен сървър, който се нарича tracker и който координира дейността на всички крайни потребители (peers). Този сървър е отговорен само за осъществяване на връзка между потребителите и от него те научават в момента кои файлове от кои потребители се разпространяват. По това той се отличава от free сървърите, където се ъплоудват файлове и където клиентите си комуникират само със сървъра и никога помежду си. Основният механизъм на действие на системата е, че потребителите трябва да ъплоудват по същото време, когато и даунлоудват и по този начин се използва най-ефективно пълния капацитет на мрежата. За разлика от други протоколи, BitTorrent функционира по такъв начин, че колкото повече хора се интересуват от даден файл, толкова по-бързо той ще се сваля от всеки отделен човек. КАЧВАНЕ Даден потребител решава, че има нещо интересно (филм, музика, игра, някакво клипче), което иска да сподели. За целта се прави един файл, който е с разширение “.torrent” и който се публикува на tracker сървъра. Този файл е с изключително малък размер и представлява само описание на това, което потребителят споделя. За целта могат да се използват различни програми, като една от най-популярните от тях е MakeTorrent. Работата с нея е интуитивна... Избирате файла или файловете, които искате да споделите. Torrent файлът може да съдържа както един файл, така и цяла директория с няколко файла. Това е много удобно, особено ако искате да споделите филм на 2 CD. Въвеждате обявения URL на tracker сайта или използвате някой от падащото меню. Избирате размера на парченцата, който по подразбиране е с големина 256 KB. Колкото по-малък е размера, толкова по-ефикасен ще е впоследствие даунлоудът, но това ще доведе до по-голям torrent файл. На всяко парченце се дава пореден номер. Натискате бутона... ... и резултатът в случая е torrent файл с размер само няколко KB... Той съдържа информация, която е необходима за tracker сайта и BitTorrent клиент а - името и адреса на споделения файл, броя и големината на парченцата, на които е разделен той. Можете да редактирате вече направен torrent файл... Можете например да промените обявения URL на tracker сайта с друг и да го постнете на друг сайт. Трябва само да запомните, че който сайт въведете, след това трябва да качите torrent файла на него, иначе всичко става безмислено. Сега можете да качите torrent файла на сървъра, чието URL е въведено (за да уплоудвате на един от най-популярните български сайтове, torrents-bg.com, трябва да имате права на уплоудър, но това вече е въпрос на друга тема :)) И накрая трябва в действителност да направите първоначалното seed-ване на файла, за да могат другите потребители да го изтеглят от вас. Най-лесният начин е да използвате обичайния си BitTorrent клиент (за обяснение на seed и BitTorrent клиент вж. по-долу). Отивате на мястото в tracker сайта, където е постнат вашият torrent файл, кликвате на линка и когато клиента се стартира трябва да изберете същия файл/директория, които използвахте преди при създаването на torrent файла. Програмата ще провери файловете, ще установи, че са еднакви и пълни и след това ще се свърже с tracker-а и ще започне да seed-ва. СВАЛЯНЕ От даден tracker сайт сте изтеглили някакъв torrent файл. За да го отворите ви е необходима програма, наречена BitTorrent клиент. Има различни програми (Azureus, ABC, Shareaza, BitTorrent, който е официалният torrent клиент, чийто автор е създателят на torrent протокола - Bram Cohen), като една от най-популярните е BitTornado. Тази програма отваря файла, който сте изтеглили, свързва се с tracker сайта и от него черпи информация, за това кои потребител и разпространяват файла и съответно се свързва с тях, за да започне тегленето. В процеса на теглене вие също споделяте вече изтеглените части от крайния файл с други потребители. По този начин колкото повече потребители разпространяват даден файл, толкова по-бързо новите потребители ще го теглят. Този, който притежава целия файл и е разрешил тегленето му е seed/seeder. Хората, които теглят от него са peers. Peer-ът няма целия краен файл, а само част от него. Peer-ите могат също така да се наричат и leechers, за да се разграничат от хората, които след като са свършили тегленото са оставили програмата клиент да работи и така вече стават seeds. Tracker сайт ът координира действията на BitTorrent клиентите и следи ко и peers кои парченца има т и ко и все още няма т същите тези части. Когато отворите torrent файл вашата машина се свързва с tracker-а и изисква от него списъка с peer-ове, към които клиентът трябва да се свърж е. Периодично по време на трансфера вашата машина се свър зва с tracker-а, за да изпрати информация за това колко % от файла сте изтеглили и качили и състоянието, в което е клиента - започва, свършва, спира теглене то. Ако tracker-ът не работи и вие се опитате да отворите torrent файл, то вие няма да можете да започнете теглене, тъй като няма кой да ви даде списъка с потребители. Ако tracker-ът престане да работи докато теглите ще може да продължите обмена със свързаните вече peers, но нови клиенти няма да могат да се свържат с вас. В крайна сметка, колкото повече seeds и peers са едновременно активни, толкова по-бързо става и тегленето. Ето защо е общоприето след като вече сте изтеглили крайния файл да оставите програмата да работи (да seed-ва), за да могат и другите потребители да теглят от вас. Tracker сайтът не знае нищо за същинското съдържание на споделения файл, така че когато ъплоудете torrent файл на някой сайт трябва да го seed-нете, за да могат другите потребители да го изтеглят. Група от потребители, които са свързани към даден файл е swarm. Например на горната картинка свързаните към клиента 5 peers и 3 seeds правят обща група от 8 човека, която се нарича swarm. Когато няма никакви seeds за определен файл и няма достатъчно peers, които общо да имат един цял файл, тогава в крайна сметка всички клиенти ще имат незавършен файл, защото никой от групата няма да има липсващите парченца. В такъв случай някой със завършен файл (seed) трябва отново да се свърже със swarm групата, за да могат липсващите парчета да бъдат изтеглени и от другите. Това се нарича reseeding. Обикновено молба за reseed-ване се изпраща до някой потребител с изричното обещание, че молещият ще остави клиента си включен за известен период от време след завършване на трансфера, за да могат и други да теглят от него. Share rating е коефициентът на ъплоудната информация спрямо изтеглената. Ако постигнете коефициент 1.0, това значи, че сте ъплоуднали толкова информация към другите потребители, колкото сте и изтеглили. BitTorrent клиентите обикновено използват портове 6881-6999, като това са само TCP портове и не се използват UDP портове. Обикновено клиентът започва с най-ниския порт и последователно пробва всеки следващ. Следователно трябва да отворите толкова порта, колкото едновременно отворени клиента имате. Tracker сайтовете обикновено са на порт 6969, така че клиентът трябва да има достъп и до него. Някои сайтове може и да са на други портове. Ако използвате софтуерен firewall трябва да разрешите клиента да може да отговаря и на входящи молби, за да могат и други peer-и да теглят от вас НЯКОЛКО TORRENT САЙТА Български: torrents-bg.com www.suprnova.org torrent.starnet-bg.com арена-бг.com/torrents Чужди: yotoshi.com www.torrentazos.com www.torrent-factory.com www.torrentreactor.net www.filelist.org trackerwww.prq.to http://www.torrentbits.org/ Списъкът естествено не е пълен. Ако някой знае и други може да ги изпрати на pchelp@data.bg за да бъдат добавени. Автор: Mengeleev 2004 , november Обратно към главната страница за контакти: pchelp@data.bg
Designed by icebreaker team